CELEX: 31996D0298
Language: sk
Date: 1996-02-23 00:00:00
Title: Rozhodnutie Komisie z 23. februára 1996, ktorým sa mení a dopĺňa rozhodnutie 94/984/ES ustanovujúce podmienky zdravia zvierat a veterinárne osvedčenia na dovoz čerstvého mäsa z hydiny z určitých tretích krajínText s významom pre EHP

Dôležité právne oznámenie

|

31996D0298

Úradný vestník L 114 , 08/05/1996 S. 0033 - 0034

		Rozhodnutie Komisiez 23. februára 1996,ktorým sa mení a dopĺňa rozhodnutie 94/984/ES ustanovujúce podmienky zdravia zvierat a veterinárne osvedčenia na dovoz čerstvého mäsa z hydiny z určitých tretích krajín(Text s významom pre EHP)(96/298/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/494/EHS z 26. júna 1991 o podmienkach zdravia zvierat, ktorými sa riadi obchod vo vnútri spoločenstva a dovozy čerstvého mäsa z hydiny z tretích krajín [1], naposledy zmenenú a doplnenú smernicou 93/121/ES [2], a najmä na jej článok 11, odsek 1,keďže rozhodnutím Komisie 94/984/ES [3], v znení rozhodnutia 95/302/ES [4], sa ustanovili podmienky zdravia zvierat a veterinárne osvedčenia na dovozy čerstvého mäsa z hydiny z určitých tretích krajín;keďže je teraz možné preskúmať zoznam krajín zaradením Argentíny, Bulharska, Litvy, Madagaskaru a Slovinska a zriadiť regionalizáciu pre Čínu v súlade s informáciami prijatými z Číny, v niektorých prípadoch doplnenými o výsledky kontrol na mieste uskutočnených službami Komisie; keďže však Madagaskar spĺňa iba požiadavky vzoru A vo vzťahu k husacej a kačacej pečeni;keďže je potrebné určiť istú povolenú lehotu na uskutočnenie týchto zmien, aby príslušné orgány v členských štátoch mohli zaviesť toto rozhodnutie; keďže ďalšia povolená lehota je potrebná na dovozy z Číny, s ohľadom na regionalizáciu tejto krajiny;keďže názov tohto rozhodnutia sa musí rozšíriť na tretie krajiny všeobecne a odkaz na určité tretie krajiny sa musí vypustiť;keďže opatrenia upravené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 1Rozhodnutie komisie 94/984/ES sa mení a dopĺňa takto:1. V názve sa slovo "určitých" vypúšťa;2. Príloha I sa nahrádza prílohou tohto rozhodnutia.Článok 2Toto rozhodnutie sa bude uplatňovať od 1. marca 1996.Článok 3Toto rozhodnutie je adresované členským štátom.V Bruseli 23. februára 1996Za KomisiuFranz Fischlerčlen Komisie[1] Ú. v. ES L 268, 24.9.1991, s. 35.[2] Ú. v. ES L 340, 31.12.1993, s. 39.[3] Ú. v. ES L 378, 31.12.1994, s. 11.[4] Ú. v. ES L 185, 4.8.1995, s. 50.--------------------------------------------------PRÍLOHA"PRÍLOHA ITretie krajiny alebo časti tretích krajín, ktoré smú používať osvedčenia ustanovené v prílohe II na dovozy čerstvého mäsa z hydiny do spoločenstvaPoznámka:písmená A a B sa týkajú vzoru ustanoveného v časti 2 prílohy II.Kód ISO | Krajina | Časti územia | Použitý model |AR | Argentína | | B |AU | Austrália | | A |BG | Bulharsko | | A |BR-1 | Brazília | štáty Rio Grande do Sul, Santa Catarina, Paraná, Sáo Paulo a Mato Grosso do Sul | A |CA | Kanada | | A |CH | Švajčiarsko | | A |CL | Chile | | A |CN | Čína (ĽR) | mesto Šanghaj s vylúčením kraja Čongming a okresov Weifang, Linyi a Quingdao v provincii Šandong | B |CY | Cyprus | | A |CZ | Česká republika | | A |HR | Chorvátsko | Provincie Zagrebacka, Krapinsko-Zagorska, Varazdinska, Koprivnicko-Krizevacka, Bjelovarsko-Bilogorska, Primorsko-Goranska, Viroviticko-Podravska, Pozesko- Slavonska, Istarska, Medimurska, mesto Záhreb | A |HU | Maďarsko | | A |IL | Izrael | | A |LI | Litva | | A |MG | Madagaskar | | A |NZ | Nový Zéland | | A |PL | Poľsko | | A |RO | Rumunsko | | A |SI | Slovinsko | | A |SK | Slovensko | | A |TH | Thajsko | | B |US | Spojené štáty americké | | A |"--------------------------------------------------